Kurszki csata – a titánok háborúja - Hírek - Társadalom - Oroszország Hangja
Alekszandr Vatutyin
Az 1942-1943 téli események után a hitleri csapatok összeszedték erejüket, és bár tavasszal sikerült nagy csapást mérniük a szovjet csapatokra az ország dél-nyugati részén és visszafoglalni a nem sokkal előtte felszabadított Harkovot, aktívabb és sikeresebb műveleteket nem voltak képesek végrehajtani.
A Vörös Hadseregben a sztálingrádi ütközet után szükséges volt összpontosítani az erőket és felkészülni a nyári hadműveletekre. Ebben a helyzetben fontos volt meghatározni, hogy mi lesz a végső csapás fő iránya.
A német csapatoknak a legkényelmesebb a Kurszk-Orlov kiugró volt. Hitler Citadellának nevezte a hadműveletet. Úgy gondolták, hogy a német csapatoknak sikerül bekeríteni a szovjet csapatokat és megnyitni az utat Kurszk, azután pedig Moszkva felé.
A Vörös Hadsereg parancsnokai is arra a következtetésre jutottak, hogy a kurszki irány lesz a nyári csapás fő irányvonala. Elengedhetetlen volt növelni a hadsereg erejét és a védelmi valamint a támadó forrásokat – éppen ez a szakasz volt a döntő. Igaz, a szovjet vezetés elkövetett egyetlen hibát. A vezérkarban úgy vélték, hogy a csapást az északi oldalon mérik majd, ahol Konsztantyin Rokoszovszkij serege állomásozott. Azonban a csata első napjaiban világossá vált, hogy a német csapatok erejüket délre összpontosították. Amíg az erők átcsoportosítása folyt, a szovjet csapatoknak bizonyos helyeken 35km-rel vissza kellett vonulniuk. A németek növelték a nyomást.
Július 12-én az SS és a szovjet páncélos hadosztály Prohorovka faluban ütköztek meg. Több ezer tank vett részt az ütközetben mindkét oldalon. Az csata legfőbb eredménye, hogy a hitleri csapatok visszavonultak és feladták a Kurszkkal kapcsolatos terveiket. Ettől a pillanattól megkezdődött a csata támadó szakasza. Ekkor tisztelegtek Moszkvában az első győzelem, Harkov és Belgorod felszabadítása előtt. Sok katonát ért ez váratlanul. A kurszki csata egyik résztvevője, Nyikolaj Szologub így emlékezik:
Bemondták a rádióban, hogy a vezetés fontos bejelentést fog tenni. Még azt is gondoltuk, hogy talán a németek mérges gázt vetettek be. De valójában tiszteletadás volt.
A szovjet csapatok a kurszki csata után már nem engedték ki a stratégiai kezdeményezést a kezükből. Hivatalosan a csata augusztus 23-án fejeződött be, azaz 49 napig tartott. A Vörös Hadsereg a kurszki csata után is tovább folytatta az ellenséggel való harcot. A szovjet csapatok már szeptemberben elérték a Dnyeper folyót, november 6-án pedig felszabadult Ukrajna fővárosa, Kijev is.
II. világháború, szovjet csapatok, Németország, kurszki csata, Társadalom